Die Wirtin von der Lahn
<s>Die Wirtin von der Lahn () je austrijsko-mađarsko-italijanska filmska komedija snimljena 1967. u režiji Franza Antela, poznata kao jedno od prvih modernih ostvarenja sa nešto eksplicitnije erotskim sadržajem, odnosno prvo ostvarenje iz serije sa Terry Torday u naslovnoj ulozi.</s>

<s>Radnja se događa u Njemačkoj za vrijeme Napoleonskih ratova, odnosno u Kraljevini Vestfaliji, te prikazuje kako je djevojka po imenu Susanne uspjela naslijediti gostionicu nauštrb muškarca (koga tumači Oskar Sima) koji protiv nje počinje splektariti, a čemu se Susanne suprostavlja zavodeći muškarce.</s>

<s>Film je napravljen u jeku seksualne revolucije i sa njim povezanim kolapsom dotadašnjih cenzorskih standarda.</s><s>Franz Antel, poznat po izuzetno plodnoj filmografiji, je bio jedan od prvih sineasta koji je iskoristio te trendove kako bi publici pružio prizore eksplicitne golotinje.</s><s>Usprkos toga, Die Wirtin, u kome se cenzura izruguje tako što se u "ključnim" scenama spušta zavjesa, je vrlo brzo postao prilično "čedan", te će sljedeći nastavci postati još eksplicitniji.</s><s>Postigao je veliki uspjeh, te je već sljedeće godine snimljen nastavak pod naslovom Frau Wirtin hat auch einen Grafen.</s><s>Do 1973. će biti snimljeno ukupno pet filmova.</s>

<s>Uloge
Teri Tordai: Susanne Delberg
Harald Leipnitz: Ferdinand
Mike Marshall: Anselmo
Oskar Sima: Goppelmann
Ljuba Welitsch: gostioničarka
Jacques Herlin: Giverner Dulce
Gunther Philipp: Wendich
Hannelore Auer: Sophie
Pascale Petit: Caroline
Judith Dornys: Dorine
Rosemarie Lindt: Bertha</s>

<s>Vanjske veze</s>

<s>Austrijski filmovi
Mađarski filmovi
Italijanski filmovi
Filmske komedije
Historijski filmovi
Erotski filmovi
Seks komedije</s>

